- 20. Visi renkami ir muziejaus tvarkomi Asmens duomenys yra gaunami iš pačių Duomenų subjektų elektroniniu paštu, telefonu, jiems naudojantis Centrine viešųjų pirkimų sistema (CVP IS) (dalyvaujant viešajame pirkime), taip pat suvedus savo duomenis Muziejaus internetiniame puslapyje (užsiprenumeruojant naujienlaiškius ar užsiregistruojant į renginius) ar tiesioginio susitikimo su Darbuotojais metu.
- 21. Asmens duomenys tretiesiems asmenims, kurie nėra Muziejaus darbuotojai, gali būti suteikiami Duomenų subjekto prašymu, Sutarties vykdymo ar Asmens duomenų tvarkymo tikslu, tvarkant duomenis Muziejaus vardu. Duomenų tvarkytojai ir Paslaugų teikėjai turi teisę tvarkyti Asmens duomenis tik sudarytų sutarčių pagrindu, laikydamiesi konfidencialumo ir Asmens duomenų apsaugos reikalavimų, įtvirtintų teisės aktuose.
- 22. Muziejus turi teisę perduoti Asmens duomenis teisėsaugos institucijoms, jų reikalavimu, jeigu tokių duomenų suteikimas galimas pagal teisės aktus.

## IV. YPATINGŲ ASMENS DUOMENŲ TVARKYMAS

- 23. Muziejus, įgyvendindamas Viešųjų pirkimų įstatyme įtvirtintus reikalavimus perkančiajai organizacijai pašalinti tiekėją iš pirkimo procedūros, jeigu jis ar jo atsakingas asmuo yra nuteistas už nusikalstamą veiklą, tvarko Ypatingus asmens duomenis, susijusius su asmens teistumu.
- 24. Ypatingi asmens duomenys tvarkomi išimtinai tik su paties Duomenų subjekto sutikimu, kuris išreiškiamas konkliudentiniais veiksmais, pateikiant Muziejui teistumo (neteistumo) pažymą.
- V. ASMENS DUOMENŲ TVARKYMASIR SAUGOJIMAS
- 25. Muziejus taiko tinkamas organizacines ir technines priemones, užkertančias kelią neteisėtai prieigai prie Asmens duomenų ar neteisėtam Asmens duomenų panaudojimui. Muziejus imasi visų priemonių užtikrinti, kad Duomenų subjekto teikiami duomenys būtų apsaugoti nuo bet kokių neteisėtų veiksmų, įskaitant neteisėtą Asmens duomenų atskleidimą ar sunaikinimą. Muziejaus naudojamas vidinis tinklas yra apsaugotas nuo neleistinos prieigos per kompiuterių tinklus.
- 26. Muziejus naudoja atitinkamas sistemas ir procedūras, leidžiančias apsaugoti ir ginti

Duomenų subjekto Muziejui patikėtus Asmens duomenis. Muziejus naudoja saugumo sistemas, technines ir fizines priemones, ribojančias prieigą prie Asmens duomenų ir jų panaudojimo.

- 27. Muziejaus pasitelkti Duomenų tvarkytojai ir Paslaugų teikėjai turi garantuoti reikiamas technines ir organizacines Asmens duomenų apsaugos priemones ir užtikrinti, kad tokių priemonių

būtų laikomasi. Duomenų tvarkytojai ir Paslaugų teikėjai privalo informuoti Muziejų apie ketinimus sudaryti sutartis su trečiaisiais duomenų tvarkytojais, kurie turėtų priėjimą prie Muziejaus perduotų Asmens duomenų, bei gauti išankstinį rašytinį Muziejaus sutikimą.

- 28. Muziejaus Darbuotojai, atlikdami jiems pavestas funkcijas ir tvarkydami Asmens duomenis, laikosi šių principų:
- 28.1. Duomenų subjekto pateikta informacija (Asmens duomenys) tvarkoma tik šiose Taisyklėse nurodytais tikslais;
- 28.2. Asmens duomenys tvarkomi sąžiningai, išlaikant Asmens duomenų konfidencialumą;
- 28.3. Renkant ir tvarkant Asmens duomenis iš Duomenų subjekto nereikalaujama tų duomenų, kurie nėra reikalingi Asmens duomenų tvarkymo tikslams, nurodytiems šių Taisyklių 20 punkte, pasiekti;
- 28.4. Asmens duomenis turi teisę tvarkyti tik tie Darbuotojai, kurių funkcijų vykdymas yra tiesiogiai susijęs su Asmens duomenų tvarkymo tikslų įgyvendinimu, ar kurie yra paskirti tvarkyti

Asmens duomenis, taip pat Muziejaus pasitelkti Duomenų tvarkytojai ir Paslaugų teikėjai;

- 28.5. Asmens duomenys tvarkomi ir saugomi ne ilgiau nei to reikalauja teisės aktai ar duomenų tvarkymo tikslai, numatyti Taisyklių 18 punkte.
- 29. Kiekvienas Darbuotojas, tvarkantis Asmens duomenis, privalo: